gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en gu en gu en en en gu en en en gu en en en gu en gu en en en en fr en en en en fi gu en en gu gu gu gu gu gu gu gu gu gu gu gu en gu en gu en en gu en ceb ceb gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: ક્રાઇસ્ટ ધી રીડીમર (Christ the Redeemer)નું પૂતળું – પ્રવીણ શાહ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ રીડગુજરાતીને આ સુંદર માહિતીલેખ મોકલવા બદલ શ્રી પ્રવીણભાઈનો (અમદાવાદ) ખૂબ ખૂબ આભાર. આપ તેમનો આ નંબર પર +91 9426835948 અથવા આ સરનામે pravinkshah@gmail.com સંપર્ક કરી શકો છો.]
ઈ.સ. ૨૦૦૬માં સ્વીત્ઝરલેન્ડના એક ફિલ્મ પ્રોડ્યુસર બર્નાર્ડ વેબરને વિચાર સ્ફૂર્યો કે દુનિયાના લોકોને જે સૌથી વધુ પસંદ હોય એવી સાત અજાયબીઓનું એક નવું લીસ્ટ તૈયાર કરીએ તો કેવું ? આ વિચારથી તેમની એક સંસ્થાએ એક સ્પર્ધા યોજી. તેમણે અજાયબ ગણાય એવાં માનવ સર્જિત પંદરેક ભવ્ય બાંધકામોની નોંધ તૈયાર કરી. આ વસ્તુઓની વિગતે માહિતી, રેકોર્ડ્સ, ફોટોગ્રાફ્સ વગેરે એકઠું કરીને ઈન્ટરનેટ પર મૂક્યું અને દુનિયાનો કોઈ પણ માણસ, ઈન્ટરનેટ પર, તેમાંથી પોતાને યોગ્ય લાગે તેવી સાત વસ્તુઓને પોતાનો મત આપે એવી ગોઠવણ કરી. ફોનથી પણ મત આપી શકાય એવી વ્યવસ્થા કરી. એક વર્ષ દરમ્યાન, દુનિયાના લગભગ દસ કરોડ લોકોએ પોતાના મત આપ્યા. તેમાંથી જે સાત વસ્તુઓને વધુ મત મળ્યા તેને ‘દુનિયાની નવી સાત અજાયબીઓ’ (New 7 wonders of the world) તરીકે જાહેર કરવામાં આવી. આ જાહેરાત કયા દિવસે કરવામાં આવી હશે તે કલ્પી શકો છો ? તે દિવસ હતો ઇ.સ. ૨૦૦૭ ના સાતમા મહિના(જુલાઈ)ની સાતમી તારીખ ! આ સ્પર્ધાનો હેતુ ‘માનવ જાતના પૃથ્વી પરના અમૂલ્ય વારસાને સાચવવાનો’ હતો. જો કે દુનિયાની હેરીટેજ સાઈટને સાચવવાનું કામ કરતી સંસ્થા યુનેસ્કો(UNESCO)એ આ સ્પર્ધામાં બહુ રસ દાખવ્યો ન હતો.
આ રીતે નક્કી થયેલી નવી સાત અજાયબીઓનું લીસ્ટ નીચે મૂજબ છે :
(૧) ક્રાઇસ્ટ ધી રીડીમર (Christ the redeemer) નામનું ઈસુ ખ્રિસ્તનું પૂતળું, બ્રાઝીલ
આ બધી અજાયબીઓ વિષે જાણવાની ખૂબ મજા આવશે. અહીં આપણે બ્રાઝીલના ક્રાઇસ્ટ ધી રીડીમરથી શરૂઆત કરીએ.
બ્રાઝીલ દેશ, દક્ષિણ અમેરિકામાં, પૂર્વે એટલાન્ટિક મહાસાગરને અડીને આવેલો છે. બ્રાઝીલનું જૂનું પાટનગર રીયો ડી જાનેરો, બિલકુલ સમુદ્રકિનારે વસેલું છે. આ શહેર રીયોના હુલામણા નામથી પણ જાણીતું છે. આ રીયો શહેરમાં દરિયાકિનારે કોર્કોવાડો નામના પર્વતની એક ઉંચી ટેકરી પર, બ્રાઝીલના લોકોએ ‘ક્રાઇસ્ટ ધી રીડીમર’ નામનું ઈસુ ખ્રિસ્તનું એક ઊંચુ પૂતળું(statue) ઊભું કર્યું છે અને તે દુનિયાની નવી સાત અજાયબીઓમાં સ્થાન પામ્યુ છે. (આ સાથે મૂકેલા તેના ફોટોગ્રાફ્સ જુઓ.)
બ્રાઝીલના કેથોલિક પંથના ખ્રિસ્તી લોકો ઈસુનું આ પૂતળું ઊભું કરવા ઘણા વખતથી વિચારતા હતા. ૧૯૨૧માં તેઓએ આ માટે ફંડ ભેગુ કરવાની શરૂઆત કરી. એક સ્થાનિક એન્જીનીયર સિલ્વા કોસ્ટાએ પૂતળાંની ડીઝાઈન તૈયાર કરી. એક નિષ્ણાત ફ્રેન્ચ શિલ્પી પૌલ લેન્ડોસ્કીને શિલ્પકામ માટે રોક્યો. ૧૯૨૨માં પૂતળું બનાવવાની શરૂઆત થઇ, તે નવ વર્ષે ૧૯૩૧માં કામ પૂરુ થયું. ૧૨ ઓક્ટોબર ૧૯૩૧ના રોજ એક ભવ્ય જલસો ગોઠવી, તેનું ઉદઘાટન કરવામાં આવ્યું. પૂતળું તૈયાર કરવાનો કુલ ખર્ચ ૨૫૦૦૦૦ ડોલર થયો. આ પૂતળું એક પ્લેટફોર્મ પર ઊભું કરાયું છે. પ્લેટફોર્મ સહિતની પૂતળાની ઊંચાઈ ૩૯ મીટર છે. જે કોર્કોવાડો પર્વતની ટોચ પર આ પૂતળું તૈયાર કરાયું છે તે પર્વતની ઉંચાઈ ૭૦૦ મીટર છે. ઈસુ ખિસ્ત બે હાથ પહોળા કરીને જગતને શાંતિનો સંદેશો પાઠવે છે. ફેલાયેલા બે હાથના ટેરવા સુધીની પહોળાઈ ૩૦ મીટર છે. આ પૂતળું આર.સી.સી.માંથી બનાવેલું છે. સપાટી પર લીસો પથ્થર લગાડેલ છે. આર.સી.સી. સિવાય બીજે ક્યાંય સ્ટીલનો ઉપયોગ કર્યો નથી. પૂતળાંનું કુલ વજન ૬૩૫ ટન છે.
પૂતળાં આગળના પ્લેટફોર્મ પરથી આખુ રીયો શહેર દેખાય છે. દૂર દૂર સુધી દેખાતો એટલાન્ટિક મહાસાગર દ્રશ્યની મજામાં ઓર વધારો કરે છે. આ પૂતળું રીયો શહેરની શાન છે. બ્રાઝીલના લોકોનાં ઈસુ પ્રત્યેના પ્રેમની તે ઓળખ છે. દુનિયાભરના પ્રવાસીઓ અહીં આવે છે, અહીંનો માહોલ જોઈને ખુશીથી ઝૂમી ઉઠે છે અને અઢળક ફોટા પાડીને, પોતાની સાથે લઈ જાય છે. આ પૂતળુંએ બ્રાઝીલનું સૌથી મોટું ટુરીસ્ટ આકર્ષણ છે. યુ.એસ.એ.ના પ્રેસીડન્ટ ઓબામા પણ ફેમિલી સહિત અહીં મુલાકાતે આવી ગયાં છે. ૧૯૮૦ અને ૧૯૯૦માં પૂતળાની મરામત કરવામાં આવેલી. પહેલાં ૨૨૦ પગથિયાં ચડીને પૂતળાના પ્લેટફોર્મ સુધી પહોંચાતું. ૨૦૦૨ની સાલમાં અહીં એસ્કેલેટર્સ અને એલીવેટર્સ ઊભાં કરાયાં છે. ઉપર ફ્લડલાઈટો ગોઠવેલી છે, જે રાત્રે પૂતળાં પર પ્રકાશ ફેંકીને તેને રાત્રે પણ દ્રશ્યમાન રાખે છે. પહેલાં આ ફ્લડલાઈટ ચાલુ કરવાનું રીમોટ બટન અહીંથી ૯૨૦૦ કી.મી. દૂર આવેલા વેટિકન સીટી(રોમ)માં રાખવાની યોજના હતી. પણ ખરાબ હવામાનને કારણે સીગ્નલો નહિ પહોંચવાથી આ પ્લાન પડતો મૂકીને, રીયોના કર્મચારીઓ જ તેને ચાલુ-બંધ કરે, એમ ગોઠવ્યું છે.
૨૦૦૬માં અહીં પૂતળાની નીચે એક ચેપલ શરુ કરાયું છે, જેમાં કેથોલિક લોકો ધાર્મિક પ્રસંગોએ એકઠા મળે છે. આ ચેપલમાં લગ્નવિધિ પણ કરાવાય છે. ૨૦૦૮માં પૂતળા પર વીજળી પડતાં હાથની આંગળીઓ, માથું અને આંખની પાંપણોને થોડું નુકશાન થયેલું, પણ પથ્થરની અવાહકતાને લીધે પૂતળું બચી ગયું. જે નુકશાન થયું હતું તે સરકારે રીપેર કરાવી લીધું અને જ્યાં જરૂર લાગી ત્યાં બહારની બાજુના પથ્થર ફરી લગાડી દીધા. ૨૦૧૦માં કોઈકે પૂતળા પર ચિતરામણ કરી દીધું, લખાણો પણ લખ્યાં. રીયોના મેયરે આને રાષ્ટ્રવિરોધી ગુનો ગણીને તેની નોંધ લીધી છે. ૨૦૧૦માં ફરીથી મરામત કરાવવામાં આવી. વીજળીરક્ષક સળિયા પણ રીપેર કરાયા. સખત પવન અને વરસાદને લીધે થોડા થોડા વખતે રીપેરીંગ જરૂરી બની જાય છે. ‘ક્રાઇસ્ટ ધી રીડીમર’ની ઉંચાઈ સારી એવી હોવા છતાં, દુનિયાનાં ઊંચાં પૂતળાંની સરખામણીમાં તે ઘણું પાછળ છે. દુનિયાનું સૌથી ઊંચુ પૂતળું, ‘સ્પ્રીંગ ટેમ્પલ’ નામનું બુધ્ધ ભગવાનનું છે. તે ચીનમાં આવેલું છે અને તેની ઊંચાઈ ૧૫૩ મીટર છે. તે ૨૦૦૨ની સાલમાં બન્યું છે.
ક્રાઇસ્ટ ધી રીડીમરનું પૂતળું વખતોવખત સમાચારમાં ચમકતું રહ્યું છે. ઘણી ઈંગ્લીશ સીરીયલોમાં તે દેખાયું છે. ‘૨૦૧૨’ નામની ઈંગ્લીશ મૂવીમાં દુનિયાનો વિનાશ થતો બતાવે છે ત્યારે આ પૂતળું પણ તેમાંથી બાકાત રહેતું નથી. પહેલાં તેના હાથ તૂટે છે, પછી તે ઘૂંટણીએથી પડે છે અને છેલ્લે પર્વતની ધારો સાથે અથડાઈને તૂટી જાય છે. આ ફિલ્મ જોઈને ઘણા બ્રાઝીલિયન લોકોનાં દિલ દુઃખી થઈ ગયાં હતાં. UNESCOએ કેપિટલ સીટી રીયો ડી જાનેરોને હમણાં જ પહેલી જુલાઈ ૨૦૧૨થી હેરીટેજ સાઇટ તરીકે જાહેર કરી છે. ૨૦૧૬ની વર્લ્ડ ઓલિમ્પિક રીયોમાં રમાવાની છે ત્યારે લાખો લોકો ક્રાઇસ્ટ ધી રીડીમરની મુલાકાત લેશે. બોલો, તમે ક્યારે ઉપડો છો આ પૂતળાંની મુલાકાતે ?
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous મહાભારત અને આપણું કુટુંબ – હર્ષ રાજેન્દ્રકુમાર જોષી
આવો આપણા પિતાને પણ ઓળખીએ – અરવિંદ પટેલ Next »
આ પ્રકારનું અન્ય સાહિત્ય:
ખજાનો – સં. રેણુકા મલય દવે
વિશ્વનું ઊંડામાં ઊંડું સરોવર સાઈબીરિયાનું બૈકલ સરોવર છે, જેની મહત્તમ ઊંડાઈ 1637 મીટર અને સરેરાશ ઊંડાઈ 749 મીટર છે. પાણીના જથ્થાની દષ્ટિએ વિશ્વનું તે મોટામાં મોટું (23,600 ચો. કિ.મી.) સરોવર છે. વિશ્વમાં યુરોપ ખંડ જ એક એવો ખંડ છે જ્યાં રણ આવેલું નથી. યુરોપનો કોઈ પણ પ્રદેશ એવો નથી કે જ્યાં વાર્ષિક 9 ઈંચથી ઓછો વરસાદ પડતો હોય. પૃથ્વી ... [વાંચો...]
પરીક્ષા વિદ્યાર્થીની કે વાલીની ? – ડૉ. અશોક પટેલ
ધો.10 અને ધો. 12ની બોર્ડની પરીક્ષાની અસર વિદ્યાર્થીની કારકિર્દી પર ખૂબ જ મોટી થાય છે. આ બાબતથી વિદ્યાર્થી ને વાલી સારી રીતે પરિચિત હોવાથી તેને ખૂબ જ ગંભીરતાથી લે છે. આમ તો કોઈ પણ વિદ્યાર્થીની પરીક્ષાને તેના વાલી દરેક વખતે ગંભીરતાથી જ લેતા હોય છે. જે બાબત એક રીતે જોવા જઈએ તો સારી બાબત છે. કારણ કે તેનો અર્થ એવો ... [વાંચો...]
વાનગી વૈવિધ્ય – સંકલિત
પાલકના પરોઠા (આઠ થી દશ નંગ) સામગ્રી : 1 કપ પાલકની ભાજી 1 ટી સ્પૂન વાટેલાં આદુ-મરચાં 2 કપ ઘઉંનો લોટ 1 ડુંગળી 4 ટેબલ સ્પૂન ઝીણી સમારેલી કોથમીર તેલ પ્રમાણસર મીઠું પ્રમાણસર બનાવવાની રીત : સૌપ્રથમ પાલકની ભાજીને સમારીને 2 મિનિટ બાફો. ડુંગળીને બારીક સમારી જરા તેલ મૂકી સાંતળી લો. હવે, ઘઉંના લોટમાં બાફેલી ભાજી, ડુંગળી, આદુ, મરચાં, કોથમીર, મરચું, મીઠું, 1 ટેબલ સ્પૂન તેલ નાખી પરોઠાનો લોટ ... [વાંચો...]
5 પ્રતિભાવો : ક્રાઇસ્ટ ધી રીડીમર (Christ the Redeemer)નું પૂતળું – પ્રવીણ શાહ
July 24, 2012 at 11:50 am
ધન્યવાદ મ્રુગેશભાઇ. સરસ વાંચન ની સાથે ઉપયોગી માહિતિ પણ મળે છે.
હર્ષ આર જોષી says:
July 24, 2012 at 11:52 am
ખૂબ સરસ….પ્રવીણભાઈ….કંઈક નવું જાણ્યું….ફોટોગ્રાફ પણ ખૂબ સુંદર છે.
July 24, 2012 at 1:54 pm
dipti anialbhai doshi says:
October 15, 2013 at 10:02 pm
January 2, 2018 at 7:30 am
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
Download Latest Issue NOW!!
Click Here to download
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
ત્રણ પદ્યરચનાઓ – પ્રો. મનસુખ ટી. સાવલિયા
ઈમાનદારી – ડૉ. આઈ. કે. વીજળીવાળા
સૂરજ – નયના મહેતા
Anil Prajapati: Really heart touching story. Awesome.
Dinesh Parmar: એક સરસ ઉપદેશ કથા .પ્રત્યેક વ્યક્તિ એ...
Hemang Rami: Eye opener for thoss parents who Want their...
Sarla Sutaria: સાફ સુથરો હાસ્ય લેખ હસતાં હસતાં વાંચેીને...
Devraj kukadiya: good morning teaching mulyo
Raju: How can we say this is a short story.
Dushyant Pala: વાહ……માળા ના પંખી પિંજરા મા ના...
Arpit: sorry to say that but some part is good in concept...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
રીડગુજરાતી વિશે : પ્રેસ વિભાગ
વેસ્ટવર્લ્ડ (ટી.વી. શ્રેણી) : કલ્પના અને હકીકત વચ્ચેનો પ્રદેશ – જીજ્ઞેશ અધ્યારૂ
ઉગ્રસેનની વાવડી : ફિલ્મોથી પુનર્જીવન પામેલો ઈતિહાસ
ખીચડી (વ્યંગ્ય લેખ) – સુરેન્દ્ર વર્મા, અનુ. હર્ષદ દવે
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.